open-index/open-wikipedia-markdown huggingface dataset:
Godeidos

Os **Godeidos** (Goodeidae, Jordan 1923) son unha familia de peixes teleósteos, incluída na orde dos Ciprinodontiformes (Cyprinodontiformes). Son peixes de auga doce e endémicos de México e Nevada (Estados Unidos). Inclúe coñecidos peixes de acuario, como o *Xenotoca eiseni* (*mexcalpique de cola vermella*).

## Características 
Son case todos vivíparos, con fecundación interna. Os machos presentan os radios anteriores da aleta anal fusionados, máis curtos e algo separados do resto da aleta, o que se interpreta como un posible órgano copulador primitivo denominado *pseudophallus*. As femias posúen un ovario único central (fusión dos dous ovarios). Os embrións e os individuos acabados de eclosionar presentan unha estrutura similar a un cordón denominada *trophotaeniae*, que funciona a modo dunha placenta.

Unha única aleta dorsal, algo posterior. Aletas pectorais de inserción baixa. Pedúnculo caudal ben diferenciado.

Detectouse unha redución significativa nas poboacións destes peixes nos últimos anos, principalmente debida a alteracións antropoxénicas do seu hábitat, como a contaminación, eutrofización e desertización. Esta redución cifrouse nun 80% .

## Clasificación 
Divídense en dúas subfamilias e 19 xéneros, con 40 especies:
* Subfamilia Empetrichthyinae: 
** Xénero *Crenichthys* (Hubbs, 1932)
** Xénero *Empetrichthys* (Gilbert, 1893)
* Subfamilia Goodeinae: 
** Xénero *Allodontichthys* (Hubbs e Turner, 1939)
** Xénero *Alloophorus* (Hubbs e Turner, 1939)
** Xénero *Allotoca* (Hubbs e Turner, 1939)
** Xénero *Ameca* (Miller e Fitzsimmons, 1971)
** Xénero *Ataeniobius* (Hubbs e Turner, 1939)
** Xénero *Chapalichthys* (Meek, 1902)
** Xénero *Characodon* (Günther, 1866)
** Xénero *Girardinichthys* (Bleeker, 1860 )
** Xénero *Goodea* (Jordan, 1880)
** Xénero *Hubbsina* (Bleeker 1860)
** Xénero *Ilyodon* (Eigenmann, 1907)
** Xénero *Neoophorus* (Hubbs e Turner, 1939)
** Xénero *Skiffia* (Meek, 1902)
** Xénero *Xenoophorus* (Hubbs e Turner, 1939)
** Xénero *Xenotaenia* (Turner, 1946 )
** Xénero *Xenotoca* (Hubbs e Turner, 1939)
** Xénero *Zoogoneticus* (Meek, 1902)

## Notas 
## Véxase tamén 
### Ligazóns externas 
* Taxonomía FishBase
* Taxonomía ITIS
Rabirrubio de testa branca

O **rabirrubio de testa branca** (*Phoenicurus phoenicurus*) é unha especie de ave paseriforme da familia Muscicapidae.

Cría en Europa entre abril e agosto, habitando en bosques claros, xardíns, parques e lugares semiabertos que ofrezan árbores con buratos axeitados para aniñar. Inverna en África.

## Notas 
## Véxase tamén 
### Outros artigos 
* Catálogo galego de especies ameazadas
### Ligazóns externas 
* Rabirrubio de testa branca por Javier Blasco Zumeta
Fundúlidos

miniatura|300px|*Fundulus lineolatus*
Os **Fundúlidos** (Fundulidae, Jordan e Gilbert 1882) son unha familia de peixes teleósteos, incluída na orde dos Ciprinodontiformes (ciprinodontiformes). Inclúe especies de augas doces, augas salobres e zonas costeiras marítimas, distribuídas desde o sueste do Canadá ata México e Cuba.

## Características 
A maior parte das especies son pequenas, non superando os 10&nbsp;cm de lonxitude, coa excepción de *Fundulus grandissimus* e *F. catenatus*, que poden alcanzar os 20&nbsp;cm. Cabeza esmagada e boca terminal, protráctil. Aletas dorsal e anal case opostas.

Caracterízanse polo óso maxilar, que é trenzado en vez de recto.

Son ovíparos.

## Clasificación 
Divídense en 4 xéneros e 48 especies:
* Xénero *Adinia* 
* Xénero *Fundulus* 
* Xénero *Leptolucania* 
* Xénero *Lucania*

## Véxase tamén 
### Ligazóns externas 
* Taxonomía FishBase
Jet set

***Jet set*** é un termo xornalístico empregado para referirse a un grupo social de persoas ricas que participan en actividades sociais polo xeral inacadables economicamente polo común dos individuos. O termo é un anglicismo derivado do estido de vida deste grupo social exclusivo, que acostuma a viaxar en avións, coñecidos en inglés co nome *jet aircrafts*. Atribúeselle a creación deste termo ó xornalista Igor Cassini, que traballaba no *New York Journal-American*.

Nos anos 50 os traslados en avión estaban practicamente reservados a persoas ricas. Posteriormente abaratáronse, facendo que fosen accesibles a un maior número de persoas. De tódolos xeitos o termo jet set séguese empregando para identificar a aqueles individuos con patrimonio abondo e tempo como para viaxar regularmente por pracer. Tamén serve para referirse á xente que se traslada en avión privado.

Os membros orixinais desta elite social foron persoas famosas que se deixaban ver e fotografar en lugares públicos, como restaurantes e salas de festa. Federico Fellini fixo un retrato do estilo de vida deste grupo na súa obra *La dolce vita*, de 1960. 

## Véxase tamén
### Ligazóns externas
* The Opening of the Commercial Jet Era
Profundulus

miniatura|300px|*Profundulus guatemalensis*
***Profundulus*** (Hubbs, 1924) ou, popularmente, *escamudos*, é un xénero de peixes de auga doce, único xénero da familia Profundulidae (Hoedmann e Bronner, 1951), incluída na orde Ciprinodontiformes (Cyprinodontiformes). Distribúense por ríos das vertentes atlántica e pacífica de Centroamérica, en México, Guatemala e Honduras.

## Características 
Posúen unha aleta dorsal con 1 a 3 radios rudimentarios e 10 a 16 radios principais, con escamas en series laterais de 31 a 39.

Son ovíparos con fecundación externa.

A súa cor verdosa con reflexos metálicos fai que sexan apreciados como especies de acuario.

## Clasificación 
A familia Profundulidae comprende un único xénero con cinco especies:
* Familia Profundulidae: 
** Xénero *Profundulus*: 
*** *Profundulus candalarius* (Hubbs, 1924) 
*** *Profundulus guatemalensis* (Günther, 1866)
*** *Profundulus hildebrandi* (Miller, 1950) 
*** *Profundulus labialis* (Günther, 1866) 
*** *Profundulus punctatus* (Günther, 1866)

## Véxase tamén 
### Ligazóns externas 
* Taxonomía FishBase
Azulenta alpina

A **azulenta alpina** (*Prunella collaris*) é unha ave paseriforme da familia Prunellidae visible en ladeiras rochosas e prados de alta montaña. En inverno, a súa área de distribución é máis ampla, incluíndo altitudes menores. A súa cabeza é gris, o peteiro amarelado, as ás escuras e unha parte inferior e lateral riscada avermellada. Pola forma e comportamento, parécese ao Prunella modularis, pero en maior tamaño.

A súa voz é en reclamo curto, tipo gorxeo, errático, cando está pousado ou en voo.

O seu niño é herbáceo, en fendas rochosas, con 3-5 ovos que pon en dúas niñadas, de maio a agosto.

Aliméntase peteirando no chan pequenos insectos, arácnidos, bagas e sementes.

A súa distribución é a alta montaña de Serra Nevada, Pireneos e Alpes; localmente, aparece en Italia e os Balcáns. Nos cumes do Mulhacén ou Catavento, resulta rechamante o seu comportamento extremadamente confiado ante a presenza do home.

No inverno pode acadar a costa, aínda que isto é moito máis raro.

## Subespecies 
Recoñécense as seguintes subespecies:
* *Prunella collaris collaris*
* *Prunella collaris subalpina*
* *Prunella collaris montana*
* *Prunella collaris rufilata*
* *Prunella collaris whymperi*
* *Prunella collaris nipalensis*
* *Prunella collaris tibetana*
* *Prunella collaris erythropygia*
* *Prunella collaris fennelli*

## Notas 
## Véxase tamén 
### Bibliografía 
* Hume. Rob. 2002. *Guía de campo de las aves de España y Europa*. Ediciones Omega ISBN 84-282-1317-8
### Ligazóns externas 
* Vídeos da azulenta alpina na *Internet Bird Collection*
Anduriña dos penedos

miniatura|* Ptyonoprogne rupestris *
A **anduriña dos penedos** (*Ptyonoprogne rupestris*), é unha ave da familia das andoriñas, que aniña en casas, paredes rochosas, pontes etc. É unha especie de ampla distribución por Europa, África e Asia. Na Península Ibérica aparece estacionalmente no norte e hai poboacións residentes ou migradoras de curta distancia no sur.

## Descrición 
Mide 15 cm de pico a cola.

En España atópase principalmente de marzo a novembro, aínda que existen individuos que fican en España durante todo o ano. Ten o corpo avultado, pescozo ancho e ás anchas terminadas en punta. A plumaxe da gorxa está lixeiramente riscada e é bastante escura. As plumas da cola (rectrices) teñen pintas brancas, e esta non é tan aforcada como no resto dos andoriñas. A plumaxe xeral é parda, aínda que a zona inferior é menos escura. Voo moi áxil preto das rochas ou zona de percha.

## Notas 
## Véxase tamén 
### Ligazóns externas 
* Ficha da especie (PDF), por Javier Blasco-Zumeta
Valéncidos

Os **Valéncidos** (Valenciidae, Myers 1928) son unha familia de peixes teleósteos. Distribúense por augas do sur de España, Italia e costa occidental de Grecia.

## Características 
Son peixes de pequeno tamaño, cunha aleta dorsal provista de 8-11 radios. A liña lateral posúe 28-34 escamas.

## Clasificación 
Comprenden un único xénero e dúas especies:
* Xénero *Valencia*
** *Valencia hispanica* (Cuvier e Valenciennes, 1846)
** *Valencia letourneuxi* (Sauvage, 1880)

En ocasións citouse dentro da familia Cyprinodontidae.

## Véxase tamén 
### Ligazóns externas 
* Taxonomía FishBase
* Xénero *Valencia*. Animal Diversity Web
Picanzo de cabeza rubia

miniatura|*Lanius senator*
O **picanzo de cabeza rubia** (*Lanius senator*) é unha especie de ave paseriforme pertencente á familia dos picanzos (Laniidae). 

## Distribución 
Cría principalmente na conca mediterránea e os seus cuarteis de invernada atópanse en África, ao redor do Sahel.

## Notas 
## Véxase tamén
### Ligazóns externas 
* Lanius senator en Avibase.
* Identificación de sexos e idades no *Atlas de Identificación de las Aves de Aragón*.
Roqueiro rubio

thumb|*Monticola saxatilis*
O **roqueiro rubio** (*Monticola saxatilis*) é un túrdido que vive nas montañas. 

## Descrición 
O macho é moi rechamante, sobre todo no verán: cabeza e dorso de cor gris azulado, ventre e cola vermello. Tanto as femias como os exemplares xoves son moito máis apagados.

O canto é afrautado, pero tamén emite reclamos máis secos: *tak, chak-chak*. Habita en zonas rochosas con matogueiras preto.

## Distribución 
Na Península Ibérica atópase en verán, na franxa norte, Teruel, Serra Nevada, Madrid, ao leste de Galicia e en parte de Valencia.

## Véxase tamén 
### Ligazóns externas 
* Ficha da especie (PDF), por Javier Blasco-Zumeta
Mogi das Cruzes

**Mogi das Cruzes** é unha cidade brasileira, parte da rexión metropolitana de São Paulo (tamén coñecida como Grande São Paulo). En 2010 tiña 387.779 habitantes.
Provincia de Pichincha

**Pichincha** é unha das 24 provincias da República de Ecuador, localizada no norte do país. A súa capital é a cidade de Quito, capital da república, e segunda cidade máis poboada do país, detrás de Guayaquil. Pichincha tamén ocupa a segunda posición entre as provincias máis poboadas, detrás de Guayas. A súa superficie é de 9.494&nbsp;km² e, segundo o censo de 2010, ten 2.570.201 habitantes, o que fai que Pichincha teña unha densidade de poboación de 376 h/km². A maior parte da poboación da provincia concéntrase na súa capital, Quito, que segue a crecer por mor das correntes migratorias internas dende outros puntos do país.

O nome da provincia provén do volcán homónimo, en cuxas abas está situada a cidade de Quito.
## Historia
Os territorios da provincia foron habitados hai 10.000 anos por unha cultura chamada *El Inga*, que deixou abondosos restos de ferramentas feitas con obsidiana e basalto. Hai máis de 6.000 xurdiu outra cultura, denominada *La Chimba*, que dominaba a cerámica. Posteriores foron os *Caranquis*, que construíron centros cerimoniais semellantes a pirámides. A comezos da idade media houbo un reino formado pola alianza entre as etnias Quitu e Caras. Os incas comezaron a conquista da zona no século XV baixo o liderado de Túpac Inca Yupanqui. O seu fillo Huayna Cápac foi quen finalmente conquistou o territorio masacrando ós Quitus.

Os españois chegaron a Tahuantinsuyo cando o Imperio Inca tiña entre mans unha guerra civil. A loita polo poder do imperio enfrontaba a Atahualpa e ó seu irmán Huascar. O primeiro defendía a súa hexemonía dende Quito, e o segundo dende Cuzco. Atahualpa derrotou a Huascar, e pouco despois aceptou reunirse con Pizarro, quen mandou executalo. Crendo que en Cuzco habería un tesouro, Pizarro mandou ir aló a algúns dos seus homes, que fundaron oficialmente a cidade de San Francisco de Quito en 1534. Sete anos despois da súa fundación, Orellana partiu dende alí nunha expedición na que descubriu o río Amazonas. Por mor dos problemas de comunicación e transporte, así como tamén pola explosión demográfica, o cabido da cidade solicitóulle ó rey Filipe II a creación da Audiencia e Presidencia de Quito. O 29 de agosto de 1563, firmou a cédula real que deu nacemento a esta. A xurisdición estableceu os seus límites xeográficos, que abarcaban unha superficie cinco veces maior que a da actual República de Ecuador.

## Véxase tamén
### Outros artigos
* Subdivisións de Ecuador
### Ligazóns externas
* Páxina oficial do goberno da provincia
Aulorrínquidos

miniatura|300px|*Aulorhynchus flavidus*
Os **Aulorrínquidos** ou *trompudos* (Aulorhynchidae) son unha familia de peixes mariños costeiros, incluída na orde Gasterosteiformes. Distribúense polo norte do Pacífico, desde o Xapón ata México.

## Características 
Teñen un corpo alargado e estreito, con escudos óseos laterais, con series de 24 a 26 pequenas espiñas dorsais curtas e illadas. Tras estas, unha aleta dorsal con 10 raios brandos, atrasada; oposta á anal; as aletas pelvianas cunha espiña dura e catro raios brandos; a caudal con 13 raios brandos.

Lonxitude máxima 17&nbsp;cm en *Aulorhynchus flavidus*.

## Clasificación 
Comprenden dous xéneros cunha única especie cada un:
* Xénero *Aulichthys*: 
** *Aulichthys japonicus* (Brevoort en Gill, 1862) 
* Xénero *Aulorhynchus*: 
** *Aulorhynchus flavidus* (Gill, 1861)

## Véxase tamén 
### Ligazóns externas 
* Taxonomía FishBase
Tosca (ópera)

***Tosca*** é unha ópera en tres actos con música de Giacomo Puccini e libreto en italiano de Luigi Illica e Giuseppe Giacosa. Foi estreada no Teatro Costanzi Roma o 14 de xaneiro de 1900 cun notable éxito. O texto da obra baséase nun intenso drama, *La Tosca*, de Victorien Sardou, presentado en París en 1887, onde actuaba a gran actriz Sarah Bernhardt.

*Tosca* é considerada unha das óperas máis representativas do repertorio verista italiano pola súa intensidade dramática, violencia, e por conter algunhas das arias máis fermosas do repertorio. O argumento combina intriga, violencia e paixón. Xunto con *Madama Butterfly* e *La Bohème*, integra o trío de óperas máis coñecidas de Puccini.

Musicalmente, a obra mantense no estilo desenvolvido por Puccini ata o momento: continuidade do discurso musical, roto apenas por unha ou dúas arias. As escenas máis impactantes son o *Te Deum* do final do primeiro acto, e as arias ''Vissi d'arte* (para Tosca) e *E lucevan le stelle'' (para Mario). Dramaticamente, o segundo acto é dunha intensidade inigualada por outra obra de Puccini.

A acción transcorre en Roma o 14 de xuño de 1800, cando Napoleón vence a Austria na batalla de Marengo.

## Personaxes 
## Notas 
## Véxase tamén
Gasterosteidos

miniatura|300px|*Gasterosteus aculeatus*
Os **gasterosteidos**, chamados en galego **espiñentos** , **espiñeiros** ou **esganagatas** (Gasterosteidae), son unha familia de peixes mariños e de río, incluída na orde Gasterosteiformes. Distribúense por todo o hemisferio norte.

## Características 
Poden ter un corpo alargado ou non, nu ou con escudetes óseos ó longo dos laterais. Boca súpera.

Ante a aleta dorsal posúen unha serie de 3 a 16 espiñas dorsais ben desenvolvidas e illadas, de onde deriva o nome común de *espiñosos*. A aleta dorsal é atrasada e con 6 a 14 raios. Nas aletas pelvianas (ás veces ausentes), unha espiña e un ou dous raios brandos. Na aleta caudal, 12-13 raios.

A lonxitude máxima é de 18&nbsp;cm, no caso de *Spinachia spinachia*.

Canto ó seu comportamento reprodutivo, destaca o feito de coidan das crías.

## Clasificación 
Segundo FishBase, é necesaria unha revisión da clasificación taxonómica dos membros desta familia.

Admítense cinco xéneros con 7 ou 16 especies, segundo se consideren como tal ou como subespecies.
* Xénero *Apeltes* (De Kay, 1842) 
* Xénero *Culaea* (Whitley, 1950) 
* Xénero *Gasterosteus* (Linnaeus, 1758) 
* Xénero *Pungitius* (Coste, 1848) 
* Xénero *Spinachia* (Cuvier, 1816)

## Notas 
## Véxase tamén 
### Ligazóns externas 
* Taxonomía FishBase
Roqueiro azul

O **roqueiro azul**, tamén chamado **merlo azul**, (*Monticola solitarius*) é unha especie de ave paseriforme da familia Turdidae que se caracteriza pola súa plumaxe azulada nos machos adultos.

## Descrición 
É unha ave duns 22 cm de lonxitude, algo máis grande có merlo rubio. A súa plumaxe é parda con pintas claras na femia, e o macho presenta un rechamante ton azulado, máis escuro nas ás. O peteiro é escuro.

## Distribución e hábitat 
Distribúese polo sur de Europa e o noroeste de África, e dende Asia Central até o norte da China e de Malaisia. Habita en rocuedos, cantís e barrancos de orixe fluvial, podendo ocupar ocasionalmente construcións humanas. Os seus desprazamentos limítanse a cambios altitudinaisno inverno.

## Comportamento 
Ten un canto afrautado, que reproduce tanto parado como en voo, máis comunmente na época de celo. A súa posta é de 3 a 5 ovos. Aliméntase dunha gran variedade de insectos, ademais de bagas e outros vexetais.

## Ameazas e conservación 
Esta especie pode verse favorecida por varios factores, como os lumes, as canteiras e minas, que reducen a vexetación e aumentan a superficie de rocha dispoñible para construír os seus niños. Con todo, vese prexudicada por actividades como a presión urbanística sobre as zonas montañosas, a escalada preto dos seus niños, ou a creación de encoros, que alagan gorxas e canóns rochosos.

## Notas 
## Ligazóns externas
La serva padrona

***La serva padrona*** (en galego *A criada padroa*) é unha ópera bufa en dous actos con música de Giovanni Battista Pergolesi e libreto en italiano de Gennaro Antonio Federico, a partir da obra de teatro de Jacopo Angello Nelli. A ópera dura só uns 45 minutos e foi representada orixinalmente como un intermezzo na ópera seria de Pergolesi *Il prigioniero superbo* (*O orgulloso prisioneiro*). Ámbalas dúas foron estreadas no Teatro San Bartolomeo de Nápoles, o 5 de setembro de 1733. O mesmo libreto foi posteriormente musicado por Giovanni Paisiello. O renome internacional de Pergolesi debeuse ao éxito obtido por *La serva padrona* na súa representación en París en 1752, que fixo estoupar a famosa *Querelle des Bouffons*.

## Personaxes 
## Notas 
## Véxase tamén
Río Guayas

O **río Guayas** nace fronte á cidade de Guayaquil (porto principal de Ecuador, situado na beira dereita do río) pola unión dos ríos Daule e Babahoyo. A súa desembocadura forma un esteiro cara a zona leste da provincia que, xunto co *Estero Salado*, forma o chamado golfo de Guayaquil, no océano Pacífico.
Percoideos

[miniatura|[Perca común]]
Os **Percoideos** (Percoidei) son unha suborde de peixes teleósteos incluída dentro da orde Perciformes, o maior en número de xéneros e especies.

## Clasificación 
Divídense en tres superfamilias e numerosas familias:

* Superfamilia Cirrhitoidea
** Aplodactylidae 
** Cheilodactylidae 
** Chironemidae 
** Cirrhitidae 
** Latridae
* Superfamilia Cepoloidea
** Cepolidae

## Véxase tamén 
### Ligazóns externas 
*Taxonomía ITIS
* World Register of Marine Species
Os Campos, Soexo, Vilalba

**Os Campos** é un lugar da parroquia de Soexo, no concello lugués de Vilalba, na comarca da Terra Chá.

## Lugares e parroquias 
### Lugares de Soexo 
### Parroquias de Vilalba 
## Véxase tamén 
### Outros artigos 
*Lugares de Vilalba
Quinto óso metacarpiano

O **quinto óso metacarpiano** é un dos cinco ósos do metacarpo. Dos cinco é o máis medial. Na parte superior artéllase co óso ganchudo, pertencente ao carpo. Na parte máis externa da base, artéllase co cuarto óso metacarpiano. Na superficie interna posúe unha tuberosidade para a inserción do músculo extensor cubital do carpo. A superficie dorsal está separada por unha crista ósea oblicua que discorre dende o lado interno da base ata o lado externo da cabeza.

A superficie lateral presta a inserción para o cuarto músculo interóseo dorsal. A superficie interna está marcada polo paso do tendón do músculo extensor do dedo maimiño.
## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Muxílidos

[miniatura|300px|Arriba, *[Mugil cephalus*, muxo común; abaixo *Mugil axillaris*]]
miniatura|Muxe, munxe ou muxo
Os **Muxílidos** (muxos ou cabezudos) (Mugilidae) son unha familia de peixes teleósteos, mariños ou de auga doce, única familia da orde Muxiliformes (Mugiliformes). Están distribuídos por mares temperados e tropicais, próximos á costa.

## Características 
Corpo musculoso, fusiforme, con grandes escamas adherentes. Cabeza ancha e esmagada. A boca é pequena ou de tamaño moderado, terminal, algo ínfera e sen dentes ou con dentes moi pequenos. Posúen un estómago musculoso e un intestino extremadamente longo. A lonxitude máxima descrita é de 90&nbsp;cm (FishBase).

Posúen dous aletas dorsais curtas e moi separadas, a primeira espiñosa con 4 espiñas delgadas e a segunda cunha espiña e 7-10 raios brandos; pectorais en situación alta; as aletas pelvianas son subabdominais, cunha espiña e 5 raios brandos; a anal con 2-3 espiñas e 8-11 raios brandos. Caudal furcada, fendida ou truncada. A liña lateral, cando está presente, ás penas é visible.

Móvense agrupados en cardúmenes e aliméntase de pequenas algas, diatomeas e detritos dos sedimentos do fondo. A súa pesca ten certa importancia comercial.

## Clasificación 
Divídense en 17 xéneros con 72 especies:
* Xénero *Agonostomus* (Bennett, 1832) 
* Xénero *Aldrichetta* (Whitley, 1945)
* Xénero *Cestraeus* (Valenciennes en Cuvier e Valenciennes, 1836)
* Xénero *Chaenomugil* (Gill, 1863)
* Xénero *Chelon* (Artedi en Röse, 1793)
* Xénero *Crenimugil* (Schultz, 1946)
* Xénero *Joturus* (Poey, 1860)
* Xénero *Liza* (Jordan e Swain, 1884) 
* Xénero *Moolgarda* (Whitley, 1945)
* Xénero *Mugil* (Linnaeus, 1758) 
* Xénero *Myxus* (Günther, 1861)
* Xénero *Neomyxus* (Steindachner, 1878)
* Xénero *Oedalechilus* (Fowler, 1903)
* Xénero *Paramugil* (Ghasemzadeh, Ivantsoff e Aarn, 2004)
* Xénero *Rhinomugil* (Gill, 1863)
* Xénero *Sicamugil* (Fowler, 1939)
* Xénero *Valamugil* (Smith, 1948)

## Véxase tamén 
### Ligazóns externas 
* Taxonomía FishBase
* Taxonomía ITIS
Alto o fogo

Un **alto o fogo** é a detención temporal dunha guerra, ou de calquera conflito armado, na que os bandos enfrontados acordan, mutua ou unilateralmente, o cesamento das hostilidades. O alto o fogo, ou a tregua, pódense declarar como parte dun tratado de paz formal, pero tamén poden ser a demostración dunha vontade de entendemento entre as partes enfrontadas previa á paz definitiva.

## Exemplos de alto o fogo 
O 29 de decembro de 1914, durante a Primeira guerra mundial, na denominada Tregua de Nadal, houbo un alto o fogo transitorio, non oficial, entre alemáns e británicos, sen que houbera ningún tratado asinado. A guerra retomouse ao cabo duns días.

Un exemplo máis recente de alto o fogo foi o anunciado entre Israel e a Autoridade Nacional Palestina o 8 de febreiro de 2005. No momento do anuncio, o xefe negociador palestino, Saeb Erakat, definiu o alto o fogo da maneira seguinte: *"Acordamos que, hoxe, o presidente Abbas declarará un cesamento completo da violencia contra os israelís en todas as partes e que o primeiro ministro Ariel Sharon declarará un cesamento completo da violencia e as actividades militares contra os palestinos en todas as partes"*.

Outro exemplo máis recente aínda, neste caso dun alto o fogo unilateral, tivo lugar o , en que a organización terrorista Euskadi ta Askatasuna (ETA) declaraba un alto o fogo permanente nas súas hostilidades contra os gobernos español e francés. Segundo o comunicado de ETA, *"o obxectivo desta decisión é impulsar un proceso democrático no País Vasco para construír un novo marco no que sexan recoñecidos os dereitos que como pobo nos corresponden"* de forma que se *"supere o conflito de longos anos e que se constrúa unha paz baseada na xustiza"*. Esta tregua terminou co atentado da T-4 na terminal de Barajas (Madrid) o día 30 de decembro de 2006, onde morreron dúas persoas de nacionalidade ecuatoriana e, finalmente, cun comunicado de ETA o . 

## Véxase tamén 
### Outros artigos 
* Armisticio.
* Tregua.

### Ligazóns externas 
* World War I Christmas Truce by Thousands of German Soldiers, *Tregua de Nadal durante a Primeira Guerra Mundial dos soldados alemáns* .
* Sharon and Abbas set to declare ceasefire at Mideast summit, AFP News Wire, 2/8/05, *Sharon e Abbas declaran o alto o fuego* .
Falanxe proximal

A **falanxe proximal** é parte do esqueleto dos dedos. É a falanxe máis proximal das tres. Na superficie inferior, artéllase co óso metacarpiano correspondente, mediante unha articulación metacarpofalánxica.

A parte proximal é máis grosa, mentres que a parte distal é máis delgada. Por diante remata nun cóndilo óseo que se artella coa falanxe intermedia mediante unha articulación interfalánxica. 
## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Kosmos 1

**Kosmos 1** (Космос 1 en ruso), tamén denominado **DS-2 N°1** e mencionado ocasionalmente como **Sputnik 11**, foi un satélite artificial soviético lanzado o 16 de marzo de 1962 mediante un foguete Kosmos desde Kapustin Yar. e o primeiro do sistema de designación Kosmos. Foi inxectado nunha órbita inicial de 977&nbsp;km de apoxeo e 216&nbsp;km de perixeo, cunha incinación orbital de 49 graos.

O satélite pesaba 315&nbsp;kg e foi deseñado para estudar a ionosfera da Terra e levar a cabo medicións de impactos de micrometeoritos, da radiación solar de baixa enerxía, dos cintos de radiación, dos raios cósmicos, do campo magnético terrestre e dos patróns de nube.

Kosmos 1 reentrou na atmosfera o 23 de maio de 1962.

## Notas
Papuxa real

miniatura|* Sylvia hortensis *

A **papuxa real** (*Curruca hortensis*, antes *Sylvia hortensis*) é unha pequena especie de ave do xénero Sylvia dentro da familia Sylviidae.

## Descrición 
Presenta unha lonxitude de entre 14 e 16&nbsp;cm, sendo por tanto unha papuxa grande, maior que a papuxa das amoras. A súa plumaxe en machos adultos é de coloración gris escura na cabeza, gris abrancazada nas partes inferiores, presentando gorxa branca. O ollo presenta un rechamante iris de cor branca. O peteiro é fusco e as patas de cor lousa. As femias e inmaturos teñen a cabeza dun ton máis pálido.

## Distribución 
A papuxa real é unha especie circunmediterránea, ou o que é o mesmo, está moi estendida nas rexións europeas que bordean o mar Mediterráneo así como na rexión setentrional de África. Localízase na Península Ibérica e Marrocos, estendéndose a súa distribución por todo o mediterráneo até Turquía incluída, localizándose polo leste facendo límite no Cáucaso, Irán e Kazakhstán, onde tamén se atopan. Cara ao norte de Europa esténdense até os Alpes, apenas e raramente atopándose en Suíza.

## Hábitat 
Habita distintos medios pois aínda que prefire matogueiras e campos baldíos tamén vive en bosques abertos cunha vexetación de certo porte. As maiores densidades de poboación desta especie obsérvanse cara aos 700 m.

## Nutrición 
Aliméntase principalmente de arañas, bagas, insectos e as súas larvas.

## Voz 
Emite un agradable canto en forma gorxeo en ton alto e forte, intercalando algunhas notas estridentes e certos asubíos. A súa voz de alarma é moi similar á do resto das papuxas, emitindo un seco e brusco *tec tec* ou *tac tac* que é repetido insistentemente.
Two Hands

***Two Hands*** é un filme australiano dirixido e escrito por Gregor Jordan que se estreou en 1999.

## Sinopse 
Jimmy (Heath Ledger) é un rapaz que traballa de porteiro dun local de strip-tease. Verá a súa oportunidade de gañar cartos cando o traficante de drogas da localidade, Pando (Bryan Brown), o contrate como correo. Porén, todo se complica cando lle rouban un dos correos, que contiña dez mil dólares. Para recuperar o diñeiro verase na obriga de participar nun atraco a un banco. Paso a paso e sen poder prevelo, Jimmy verase cada vez máis involucrado no mundo do crime, contra o cal só atopará axuda de Alex (Rose Byrne), unha fermosa moza de campo da que se namora.

## Personaxes 
* Heath Ledger como Jimmy 
* Bryan Brown como Pando
* Rose Byrne como Alex
* Steven Vidler como Michael
* David Field como Acko 
* Tom Long como Wally
* Dale Kalnins como Kiwi Bob

## Véxase tamén 
### Ligazóns externas 
* Ficha na IMDb 
* Ficha en Filmaffinity
Pomba dos penedos

A **pomba dos penedos** (*Columba livia*) é unha especie de ave columbiforme da familia Columbidae. 

## Descrición 
Trátase do antepasado das pombas domésticas, coas que se híbrida. Aniña en paredes rochosas. Parécese á pomba doméstica, con todo estas teñen un ADN moi diverso e polo tanto algunhas presentan cores moi diferentes. É difícil diferenciar as poboacións salvaxes das domésticas, e as primeiras son cada vez menos frecuentes.

## Notas 
## Véxase tamén 
### Ligazóns externas 
* Identificación de sexos e idades no *Atlas de Identificación de las Aves de Aragón*.
Segundo óso metacarpiano

O **segundo óso metacarpiano** é un dos cinco ósos do metacarpo. É o metacarpiano correspondente ao dedo índice. Dos cinco, é o metacarpiano máis longo. 

## Estrutura 
A base alóngase cara a adiante e cara a dentro, formando unha crista ósea. Na superficie superior posúe tres porcións articulares:
* unha pequena porción lateral, para se artellar co óso trapecio
* unha porción intermedia, que se artella co óso trapezoide
* unha porción medial, grande, que se artella co óso grande
No lado interno hai unha superficie ósea para artellarse co terceiro óso metacarpiano.

Na cabeza disponse unha superficie articular que se artella coa falanxe proximal do dedo índice.

Na superficie posterior do corpo do metacarpo recibe a inserción do músculo extensor radial longo do carpo, mentres que na parte anterior se insire o músculo flexor radial do carpo.

## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Colexio Compañía de María de Vigo

O **colexio Compañía de María** é un centro educativo concertado de carácter relixoso da cidade de Vigo, cuxa oferta educativa vai dende a Educación Infantil ata o Bacharelato. É coñecido popularmente coma *La Enseñanza* (en galego, *A Ensinanza*). 

Foi galardoado en 2013 co título de *Vigués Ilustre*.

Inaugurouse no ano 1886, fundada polas Relixosas da casa de Santiago de Compostela, constituíndo o primeiro colexio feminino de Vigo.

## Notas 
## Véxase tamén 
### Outros artigos 
* Compañía de María Nosa Señora
* Colexio Compañía de María de Santiago de Compostela

* Colexio Compañía de María da Coruña

### Ligazóns externas 
*Web oficial
Bemantes, Bemantes, Miño

**Bemantes** é un lugar da parroquia de Bemantes no concello coruñés de Miño na comarca de Betanzos. Tiña 130 habitantes no ano 2010 segundo datos do INE, dos cales 67 eran homes e 63 eran  mulleres.

## Lugares e parroquias
### Lugares da parroquia de Bemantes
### Parroquias de Miño
Virgilio Nóvoa Gil

**Virgilio Antonio Nóvoa Gil**, nado na Xesta (Lalín) en 1913 e finado en Toén en xaneiro de 1970, foi un escritor galego en lingua castelá.

## Traxectoria 
Moi novo foi vivir a Pontevedra coa nai e as irmás. Estudou na Facultade de Filosofía e Letras da Universidade Central de Madrid. Grande amigo de Manuel Cuña Novás, antes da guerra publicou dous libros de poemas e colaborou en periódicos e revistas como *Vida Gallega*, *Diario de Pontevedra*, *El Progreso*, *El Pueblo Gallego*, *Faro de Vigo* e *La Libertad* de Madrid. Foi mobilizado e loitou na guerra civil no bando nacional. Retornou a Pontevedra e colaborou nas revistas *Sonata Gallega* e *Ciudad*. Sabino Torres publicoulle en 1949 fragmentos do seu libro en prosa *Agonía del hombre*. Estivo recluído no sanatorio de Toen os últimos anos da súa vida.

## Obras 
* *Silencio*, 1932.
* *El sueño desanclado*, 1936.

## Véxase tamén 
### Bibliografía 
* 
* 
### Ligazóns externas 
* Virgilio Nóvoa Gil, ´el poeta de Lalín´ en *Faro de Vigo*
* Noticia en *La Voz de Galicia*
Ricky Rubio

**Ricard "Ricky" Rubio Vives**, nado o 21 de outubro de 1990 en Barcelona, é un xogador profesional español de baloncesto.

## Traxectoria profesional 
### España 
miniatura|esquerda|250px|Camiseta asinada de Ricky Rubio (2009)
Rubio debutou na Liga ACB na tempada 2005-06 co DKV Joventut. Ese ano gañou o EuroChallenge co equipo. Liderou a ACB en roubos de balón na tempada 2006-07. Nesa mesma tempada, gañou o premio ao xogador revelación da liga. Rubio ademais foi o mellor xogador novo do ano da FIBA en 2007, 2008 e 2009, que premia ao mellor xogador do ano de 22 anos ou menos. Fixo o seu debut na Euroliga o 24 de outubro de 2006. Gañou a Eurocup co Joventut en 2008. Foi elixido coma o mellor base da ACB en 2008 e 2010.

Na tempada 2008-09 foi elixido coma o mellor xogador defensivo da liga, e ao remate desa tempada, declarouse elixible para o Draft da NBA de 2009. Nese ano, fichou polo FC Barcelona, onde estivo dous anos.

### NBA 
O 1 de xuño de 2011, anunciouse que Rubio e Minnesota chegaron a un acordo para que o xogador chegase aos Timberwolves na tempada 2011-12. Rubio debutou con Minnesota o 26 de decembro de 2011 no Target Center, que rexistrou un cheo absoluto, primeiro cheo no pavillón dende a tempada 2007-08. Nese partido, Rubio fixo 6 puntos, 5 rebotes e 6 asistencias na derrota por 104-100 contra os Oklahoma City Thunder.

O 30 de xuño de 2017, Rubio foi traspasado ós Utah Jazz a cambio dunha elección da segunda rolda do Draft de 2018.

O 8 de xullo de 2019, Rubio asinou un contrato de tres anos e 51 millóns de dólares cos Phoenix Suns.

O 16 de novembro de 2020, Rubio foi traspasado xunto a Kelly Oubre Jr., Ty Jerome e Jalen Lecque ós Oklahoma City Thunder, a cambio de Chris Paul e Abdel Nader. Tan só dous días despois, Rubio foi traspasado de novo ós Minnesota Timberwolves.

O 3 de agosto de 2021, Rubio foi traspasado ós Cleveland Cavaliers a cambio de Taurean Prince e unha elección da segunda rolda do Draft de 2022.

## Notas 
## Véxase tamén 
### Ligazóns externas 
* Ricky Rubio's Official Site /
* Perfil en NBA.com 
* Perfil en Eurobasket.com 
* Perfil en ACB.com
Acropomátidos

miniatura|300px|*Synagrops bellus*
Os **Acropomátidos** (Acropomatidae) son unha familia de peixes mariños teleósteos, incluída na orde Perciformes. Están distribuídos por tódolos océanos de augas temperadas do Atlántico, Índico e Pacífico.

## Características 
Son peixes de tamaño xeralmente pequeno. Teñen dúas aletas dorsais, a primeira con 7 a 10 espiñas, a segunda con ou sen espiñas e 8 a 10 raios brandos; a aleta anal ten 2 ou 3 espiñas e 7-9 raios brandos; as aletas pelvianas unha espiña e 5 raios brandos; caudal furcada. No opérculo aparecen dúas espiñas redondeadas. Liña lateral completa e continua.

As especies do xénero *Acropoma* teñen órganos luminiscentes.

## Clasificación 
Divídense en oito xéneros e 33 especies:
* Xénero *Acropoma* (Temminck e Schlegel, 1843)
* Xénero *Apogonops* (Ogilby, 1896)
* Xénero *Doederleinia* (Steindachner en Steindachner e Döderlein, 1883)
* Xénero *Malakichthys* (Döderlein en Steindachner e Döderlein, 1883)
* Xénero *Neoscombrops* (Gilchrist, 1922)
* Xénero *Pseudohowella* (Fedoryako, 1976)
* Xénero *Synagrops* (Günther, 1887)
* Xénero *Verilus* (Poey, 1860)

Ademais dun xénero fósil extinguido: *Acropomatidarum*

## Véxase tamén 
### Ligazóns externas 
* Taxonomía FishBase
* Taxonomía ITIS
Falanxe intermedia

A **falanxe intermedia** é a parte media do esqueleto dos dedos. Por encima artéllase coa falanxe distal e por debaixo coa falanxe proximal.

## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Coído, Leiro, Miño

**Coído** é un lugar da parroquia de Leiro no concello coruñés de Miño na comarca de Betanzos. Segundo o INE en 2010 tiña catro habitantes (dous homes e dúas mulleres).

## Lugares e parroquias
### Lugares da parroquia de Leiro
### Parroquias de Miño
Falanxe distal

A **falanxe distal** é o esqueleto da parte máis distal dos dedos. Superiormente artéllanse coa falanxe intermedia. Inferiormente non se artellan con nada, xa que é o bordo libre de cada dedo.

## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Campanula adsurgens

***Campanula adsurgens*** é unha especie de planta perenne con flores en forma de campá, do mesmo xénero que o raponcio, endémica do oeste da Cordilleira Cantábrica e dos Montes de León. Vive nas fendas das rochas calcarias entre os 500 e os 2.000 m de altitude.

## Descrición 
Planta perenne duns 40&nbsp;cm de altura, cun rizoma horizontal de cuxos ápices naces numerosos talos aéreos sen tubérculos. Talo superior con pelos patentes. Follas basais en roseta, ás veces caducas durante a antese, pecioladas, acorazonadas, máis ou menos orbiculadas, lobadas, con pelos adpresos. As caulinares superiores pecioladas, alternas, de máis ou menos triangulares a lanceoladas, con pelos adpresos. Inflorescencia pauciflora ou flores solitarias. Flores ergueitas antes da antese, pedicelos longos e glabros. Cáliz formado por cinco sépalos sne apéndices nos seos, vilosos ou papilosos. Corola formada por tamén cinco pétalos azulados. Froito en cápsula, turbinado, dehiscente en poros laterais. Florea de xullo a agosto.

## Distribución e hábitat 
Medra nas fendas das rochas calcarias, dende os 500 aos 2000 m de altitude.
As súas únicas poboacións coñecidas atópanse en León, Lugo e Ourense.

## Véxase tamén 
### Outros artigos 
* Catálogo galego de especies ameazadas
### Ligazóns externas 
* Web de Asturnatura con información desta especie.
Awn Shawkat Al-Khasawneh

**Awn Shawkat Al-Khasawneh** (en árabe: عون الخصاونة), nado o 22 de febreiro de 1950, é o actual Primeiro Ministro de Xordania. Foi xuíz na Corte Internacional de Xustiza a partir de 2000, e foi reelixido para servir durante outro termo de nove anos o 6 de novembro de 2008.

## Notas
Crepis albida

***Crepis albida*** é unha planta da familia das asteráceas de pétalos amarelos.

## Descrición 
Trátase dunha planta vivaz duns 20–30&nbsp;cm e talos pouco ramosos. As follass están case sentadas, carecen de pelos glandulares malia estar cubertas dun denso tomento abrancuxado. Presenta un involucro groso, duns 2&nbsp;cm de diámetro, coas brácteas ovado-lanceoladas, sendo as exteriores pouco máis longas que anchas. Tanto a corola como os aquenios que desenvolve posteriormente son amarelos.
 
Forma vital: Hemicriptófito

## Distribución e hábitat 
Distribúese polo Mediterráneo occidental, na Península Ibérica, Francia e Italia. Habita en chans pedregosos, entre rochas e penas.
 
## Citoloxía 
Número de cromosomas de *Crepis albida* (Fam. Compositae) e taxóns infraespecíficos
*Crepis albida subsp. asturica* (Lacaita & Pau) Babc.
2n=10.

## Sinonimia 
* *Barkhausia albida* var. *albida*
* *Barkhausia albida* var. *macrocephala* (Willk.) Rouy
* *Barkhausia albida* (Vill.) DC.
* *Crepis albida* subsp. *albida* 
* *Crepis albida* subsp. *asturica* (Lacaita & Pau) Babc. 
* *Crepis albida* subsp. *grosii* (Pau) Babc. 
* *Crepis albida* subsp. *longicaulis* Babc. 
* *Crepis albida* subsp. *macrocephala* (Willk.) Babc. 
* *Crepis albida* subsp. *scorzoneroides* (Rouy) Babc. 
* *Crepis albida* var. *major* Willk.
* *Crepis asturica* Lacaita & Pau
* *Crepis grosii* Pau

## Notas
Apogónidos

miniatura|300px|*Apogon leptacanthus*
Os **Apogónidos** (Apogonidae) son unha familia de peixes mariños e de augas salobres, incluída na orde dos Perciformes. Salvo excepcións son preferentemente tropicais.

## Características 
Son peixes de pequeno tamaño, que non adoitan superar os 10&nbsp;cm de lonxitude. Liña lateral completa. Escamas normalmente ctneoideas, pero nalgúns casos cicloides, adoito caedizas. Cabeza grande e uns ollos moi grandes. Boca oblicua e premaxilar protráctil. Opérculo debilmente espiñoso.

Escalas usualmente ctenoides; varios grupos con escamas cicloides (ausente en *Gymnapogon*).

Teñen dúas aletas dorsais da mesma lonxitude pero a primeira é máis baixa que a segunda; a primeira con 6-8 espiñas e a segunda cunha espiña e 8-14 radios brandos. Anal curta, con 8-18 radios brandos.

En tódolos apogónidos os machos incuban as crías dentro da boca. Case tódalas especies son de hábitos nocturnos. Aliméntanse de zooplancto e pequenos invertebrados bentónicos.
 
## Clasificación 
Divídense en dúas subfamilias, con 24 xéneros e 337 especies:
* Subfamilia Apogoninae: 
** Xénero *Apogon* (Lacépède, 1801) 
** Xénero *Apogonichthys* (Bleeker, 1854)
** Xénero *Archamia* (Gill, 1863)
** Xénero *Astrapogon* (Fowler, 1907)
** Xénero *Cercamia* (Randall e Smith, 1988)
** Xénero *Cheilodipterus* (Lacépède, 1801)
** Xénero *Coranthus* (Smith, 1961)
** Xénero *Foa* (Jordan e Evermann en Jordan e Seale, 1905)
** Xénero *Fowleria* (Jordan e Evermann, 1903)
** Xénero *Glossamia* (Gill, 1863)
** Xénero *Holapogon* (Fraser, 1973)
** Xénero *Lachneratus* (Fraser e Struhsaker, 1991)
** Xénero *Mionorus*
** Xénero *Neamia* (Smith e Radcliffe en Radcliffe, 1912)
** Xénero *Phaeoptyx* (Fraser e Robins, 1970)
** Xénero *Pterapogon* (Koumans, 1933)
** Xénero *Rhabdamia* (Weber, 1909)
** Xénero *Siphamia* (Weber, 1909)
** Xénero *Sphaeramia* (Fowler e Bean, 1930)
** Xénero *Vincentia* (Castelnau, 1872)
** Xénero *Zoramia*
* Subfamilia Pseudaminae: 
** Xénero *Gymnapogon* (Regan, 1905)
** Xénero *Paxton* (Baldwin e Johnson, 1999)
** Xénero *Pseudamia* (Bleeker, 1865)
** Xénero *Pseudamiops* (Smith, 1954)

## Véxase tamén 
### Ligazóns externas 
* Taxonomía FishBase
* Taxonomía ITIS
Membrana interósea do antebrazo

A **membrana interósea** do antebrazo é unha membrana fibrosa que une o óso radio co cúbito. A membrana dálle estabilidade ao antebrazo, repartindo e distribuíndo as forzas entre os dous ósos. Tamén divide o antebrazo nun compartimento anterior e nun posterior. Ademais, serve de inserción para algúns músculos do antebrazo.

Nos movementos de pronación e supinación, a membrana contráese e reláxase facilitando estes movementos.
## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Ligamento cubitocarpal anterior

miniatura|200px|Ligamentos do pulso.
O **ligamento cubitocarpal anterior** é un ligamento do membro superior humano, pertencente ao pulso. Insírese na epífise distal do cúbito e se dirixe cara ao carpo. Forma parte do complexo ligamentoso triangular do carpo. Está formado por tres feixes, que se dirixen ao óso semilunar, ao óso grande e ao óso piramidal.
## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Bañobre, Castro, Miño

**Bañobre** é un lugar da parroquia de Castro no concello coruñés de Miño na comarca de Betanzos. Tiña 278 habitantes no ano 2010 segundo datos do INE, dos cales 120 eran homes e 158 eran mulleres.

## Lugares e parroquias 
### Lugares da parroquia de Castro 
### Parroquias de Miño
Baticlupeidos

Os **Baticlupeidos** (Bathyclupeidae) son unha familia de peixes mariños, incluída na orde dos Perciformes. 

## Características 
Son peixes de pequeno tamaño, propios de mares tropicais e que viven a grandes profundidades (de 300 a 800 m), distribuídos polo golfo de México, océano Índico e oeste del Pacífico.

Unha soa aleta dorsal, sen espiñas, e situada na metade posterior do corpo. A aleta anal é longa e cunha espiña. Ámbalas aletas están cubertas de escamas.

## Clasificación 
Só se considera un xénero dentro da familia, con sete especies actuais.
* Xénero *Bathyclupea*: 
** *Bathyclupea argentea* (Goode e Bean, 1896)
** *Bathyclupea elongata* (Trunov, 1975)
** *Bathyclupea gracilis* (Fowler, 1938)
** *Bathyclupea hoskynii* (Alcock, 1891)
** *Bathyclupea malayana* (Weber, 1913)
** *Bathyclupea megaceps* (Fowler, 1938)
** *Bathyclupea schroederi* (Dick, 1962)

## Véxase tamén 
### Ligazóns externas 
* Taxonomía FishBase
* Taxonomía ITIS
Lucia di Lammermoor

***Lucia di Lammermoor*** (en galego, *Lucía de Lammermoor*) é unha ópera en tres actos con música de Gaetano Donizetti e libreto en italiano de Salvatore Cammarano, baseado na novela *The Bride of Lammermoor* de Sir Walter Scott. Trátase dunha das principais óperas do belcanto e é, xunto con Don Pasquale e L'Elisir d'Amore, da ópera máis representada de Donizetti na actualidade.

A acción transcorre nas terras escocesas de Lammermoor a finais do século XVI, nun momento de crise política e relixiosa, e conta a historia do amor de Sir Edgardo de Ravenswood e Lucia, irmá de Lord Enrico Asthon, que pactou a voda da moza cun nobre rico. Aproveitando a ausencia do namorado, e por medio dunha proba de infidelidade, Lord Enrico consegue que se celebre a voda, xusto no momento en que volta Sir Edgardo. Nun acto de tolemia, Lucia apuñala o seu home na cama nupcial.

## Personaxes 
## Notas 
## Véxase tamén
Distrito de Mityana

O **distrito de Mityana** é un distrito da Rexión Central de Uganda, creado no 2005 tomando os condados de Mityana e Busujju do distrito de Mubende, nomeado así pola súa localidade capital, Mityana.

Limita co distrito de Kiboga polo norte, co distrito de Nakaseke polo nordeste, co distrito de Wakiso polo leste, co distrito de Mpigi polo sueste, co distrito de Butambala e distrito de Gomba polo sur, e co distrito de Mubende polo oeste.

Segundo o censo do ano 2002 no territorio do actual distrito había aproximadamente 266.100 habitantes, estimándose a súa poboación para o 2010 en aproximadamente 354.000.

A agricultura é a principal base económica, existindo certa industria do té, como é a Namutamba Tea Estate, en Namutamba, ou a Mwera Tea Estate, en Mwera e membro do Madhvani Group.
Luisa Miller

***Luisa Miller*** é unha ópera en tres actos con música de Giuseppe Verdi e libreto en italiano de Salvatore Cammarano (poeta e director de escena residente do Teatre San Carlo e que foi responsable da posta en escena da ópera na súa estrea), baseado na peza teatral *Kabale und Liebe* (*Intriga e amor*) de Friedrich von Schiller. Foi estreada o 8 de decembro de 1849 no Teatro San Carlo de Nápoles. Esta foi a 15ª ópera de Verdi, situada ao final do seu primeiro período compositivo. A aria máis gravada desta ópera é *Quando le sere al placido* de Rodolfo.

O crítico contemporáneo, Abramo Basevi consideraba a *Luisa Miller* como a ópera coa cal Verdi comezou a súa segunda etapa creativa. A pesar de que esta opinión foi ámplamente aceptada durante moito tempo, actualmente a crítica adxudícalle a *Macbeth* este honor.

## Personaxes 
## Notas 
## Véxase tamén
A Pasaxe, Soexo, Vilalba

**A Pasaxe** é un lugar da parroquia de Soexo, no concello lugués de Vilalba, na comarca da Terra Chá.

Está situado xunto a Pasaxes (A Torre).

## Lugares e parroquias
### Lugares de Soexo
### Parroquias de Vilalba
## Véxase tamén 
### Outros artigos 
*Lugares de Vilalba
Ernani

***Ernani*** é unha ópera en catro actos con música de Giuseppe Verdi sobre un libreto en italiano de Francesco Maria Piave, baseada na peza teatral *Hernani* de Victor Hugo, obra que introducira o Romanticismo en París derrotando as convencións do teatro clásico francés. Foi estreada o 9 de marzo de 1844 no Teatro La Fenice de Venecia. Esta ópera tivo éxito dende o principio, especialmente pola súa riqueza de melodías.

Para o final da ópera, Verdi compuxo un trío que cría que melloraba o orixinal de Hugo, en canto que a acción podía desevnvolverse máis rapidamente ata acadar a súa culminación. Aquí, Ernani, Silva e Elvira se enfrontan. Silva reclama a vida de Ernani, mentres Elvira lle pide compaixón e Ernani renega do seu destino.

Esta ópera é pouco representada; nas estatísticas de Operabase aparece no posto 154 das óperas representadas no período 2005-2010, sendo a 48ª en Italia e a 16ª de Verdi, con 20 representacións nese período.

## Personaxes 
## Véxase tamén
Padrín, Bemantes, Miño

**Padrín** é un lugar da parroquia de Bemantes no concello coruñés de Miño na comarca de Betanzos. Segundo o INE en 2010 tiña 73 habitantes (37 homes e 36 mulleres).

## Lugares e parroquias
### Lugares da parroquia de Bemantes
### Parroquias de Miño